laion/Wikipedia-Exotic huggingface dataset:
הנס כריסטיאן גראם

הנס כריסטיאן גראם (בדנית: Hans Christian Joachim Gram‏; 13 בספטמבר 1853 - 14 בנובמבר 1938) היה רופא ובקטריולוג דני, שעל שמו קרויה צביעת גראם, שיטה המשמשת להבדלה ראשונית בין חיידקים ואחת השיטות השכיחות ביותר שפותחו במדע המיקרוביולוגיה עד היום. הנס כריסטיאן גראם היה בנו של פרדריק טרקל יוליוס גראם (Frederik Terkel Julius Gram), פרופסור למשפטים ולואיז כריסטיאן רולונד (Louise Christiane Roulund). גראם למד בוטניקה באוניברסיטת קופנהגן והיה עוזר בתחום הבוטניקה לזואולוג יפטוס סטיינסטרופ (Japetus Steenstrup). תוך כדי מחקריו על הצמחים הוא התמחה ביסודות הפרמקולוגיה ובשימוש במיקרוסקופ. הוא החל ללמוד בבית ספר לרפואה של אוניברסיטת קופנהגן וקיבל את תואר הרופא (MD) בשנת 1878. בין השנים 1878 ל-1883 עבד כרופא מתמחה בבית החולים העירוני של קופנהגן (Kommunehospitalet). גראם טייל ברחבי אירופה בין 1883 ל-1885, כשהוא לומד פרמקולוגיה בשטרסבורג, מרבורג וברלין. עבודת המחקר הראשונה שלו עסקה במחקר תאי דם אדומים בגברים. הוא היה בין הראשונים להבחין שמקרוציטים היו מאפיינים של אנמיה ממארת. ב-1884, כאשר עבד בבית החולים העירוני של ברלין יחד עם קרל פרידלנדר (Carl Friedländer‏; 1887-1847) הוא פיתח שיטה להבחנה בין שתי מחלקות עיקריות של חיידקים. שיטה זו, צביעת גראם ממשיכה להיות פרוצדורה תקנית במיקרוביולוגיה רפואית. ב-1891 החל לעבוד במרצה בפרמקולוגיה, ומאוחר יותר באותה שנה מונה לפרופסור באוניברסיטת קופנהגן. ב-1900 הוא התפטר ממשרתו כפרופסור בפרמקולוגיה, על מנת לקבל משרת פרופסור לרפואה. לאחר מינויו לפרופסור לרפואה ב-1900, פרסם גראם ארבעה כרכים של הרצאות קליניות, בהם נעשה שימוש נרחב בדנמרק. ב-1923 הוא פרש לגמלאות. ערך מורחב – צביעת גראם העבודה שפרסמה אותו בעולם הייתה פיתוח השיטה לצבוע חיידקים. הצביעה מילאה אחר כך תפקיד מרכזי בסיווג חיידקים. גראם היה איש צנוע, בפרסום הראשון של השיטה הוא ציין "משום כך פרסמתי את השיטה, אם כי היא עדיין לקויה מאוד ופגומה, אך אני מקווה גם שתחת ידיהם של חוקרים אחרים היא תהפך למועילה". צביעת גראם נעשית בעזרת גביש סגול. חיידקים הנצבעים בסגול מכונים "חיידקים גראם-חיוביים", וחיידקים שאינם נצבעים מכונים חיידקים גראם-שליליים (-g) כלומר בעלי דופן-תא עבה או דקה, בהתאמה. הצביעה הנגדית, המאפשרת לראות גם את החיידקים הגראם-שליליים באדום, הוספה מאוחר יותר. מדיה וקבצים בנושא הנס כריסטיאן גראם בוויקישיתוף הסבר על ה"דודל" (שרבוט גוגל) שפרסמה גוגל לציון יום הולדתו ה-166 של גראם, באתר מנוע החיפוש "גוגל" (באנגלית) Hans Christian Joachim Gram, באתר "WhoNamedIt.com" (באנגלית)
יוזף הופמן

האם התכוונתם ל... יוזף הופמן (אדריכל) – אדריכל אוסטרי יוזף הופמן (פסנתרן) – פסנתרן פולני-אמריקאי הופמן
משה בן נפתלי

משה בן דוד בן נפתלי או בשמו הערבי אבו עמראן, חי במחצית הראשונה של המאה ה-10. נחשב לאחרון ולחשוב במשפחת בן נפתלי, משפחה של בעלי מסורה, שפעלה בטבריה. משה בן נפתלי הוא בן דורו של אהרון בן אשר, ובעל מחלוקתו בנושאים רבים ביחס להגיית הטקסט המקראי: בספרות המסורה ישנם 850 "חילופים" בנוסח המקרא בינו לבין בן-אשר. מבין המחלוקות הידועות ביניהם היא שאלת ההגייה של השם "יששכר". לפי ר' משה בן נפתלי הקריא הוא כמו הכתיב (ראו קרי וכתיב)- יששכר, ואילו לפי אהרון בן אשר יש לקרוא את המילה "ישכר". במחלוקות אלו אין הלכה כמותו, משום שנמצא שהוא אינו מדויק כמו אהרון בן אשר, וכך סברו הרבה ראשונים ובהם הרמב"ם. אף-על-פי-כן משה בן נפתלי תרם רבות למסורה הטברנית, אשר היא זאת שהתקבלה בעם ישראל. הספר שהרמב"ם המליץ עליו כנוסח הנכון של המקרא הוא הנוסח של בן-אשר, והרד"ק כותב ש"אנחנו סומכים על קריאת בן-אשר". רשימת המחלוקות בין בן אשר לבן נפתלי הועלתה על הכתב בחיבורו של מישאל בן עוזיאל, "כתאב אלכ'לף" (ספר החילופים). הספר כתוב ערבית יהודית באותיות עבריות. ניקוד טברני אליעזר ליפשיץ, ספר החילופים, הוצאת מאגנס, ירושלים, תשכ"ה. "במדינת מעזיה בעיר טבריה ההוללה" – זה הנוסח המופיע בספר דקדוקי הטעמים של בן אשר (בר הפלוגתא של בן נפתלי), לגבי תיאור מקום מגוריו. ערך זה הוא קצרמר בנושא יהדות ובנושא אישים. אתם מוזמנים לתרום לוויקיפדיה ולהרחיב אותו.
שמיים

שָׁמַיִם (או רקיע) מוגדרים בדרך כלל כמראה הנשקף בעיניו של מי שנמצא באוויר הפתוח ומביט למעלה. כשמשתמשים במושג שמיים בהקשר של כדור הארץ, מתכוונים בדרך כלל לאזור שמעל פני האדמה, שצורתו כחצי כדור מעבר לאופק הנראה. אם מתכוונים לכלל מסת האוויר העוטפת את כדור הארץ (ללא התייחסות למיקומו של צופה מסוים) משתמשים בשם אטמוספירה. בהכללה של מושג זה ניתן להשתמש במושג שמיים גם במקרה של כוכבי לכת אחרים שיש להם אטמוספירה. צבע השמיים ביום (ללא עננות) הוא תוצאה של פיזור קרינת השמש מהחלקיקים המרכיבים את האטמוספירה. פיזור זה, הנקרא פיזור ריילי, נעשה משמעותי ככל שאורך הגל של הקרינה קצר יותר. לכן, אם לדוגמה מסתכלים לנקודה בשמיים, המרוחקת ממיקום השמש (למשל בכיוון הנגדי לשמש), קרני האור צריכות לעבור פיזור בזווית גדולה על מנת להגיע לצופה. ההסתברות לפיזור כזה (או באופן יותר מדויק חתך הפעולה לפיזור) גדלה ככל שאורך גל קצר יותר (כלומר עבור קרניים הנוטות לצבע הכחול), וזוהי הסיבה שהשמיים נראים כחולים. לעומת זאת, בשעת שקיעה, האור הכחול מתפזר לחלוטין ולכן כאשר הצופה מביט לכיוון השמש, קרני האור המגיעות אליו הן דווקא הקרניים שאינן מתפזרות (או כאלו שעוברות מספר מועט של פיזורים בזווית קטנה). הללו בעלות אורך גל ארוך יותר, ולכן צבע השקיעה כתום צהבהב. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – שמי הלילה שמי הלילה הם מראה השמיים מכדור הארץ בלילה, כשהם אפלים וזרועים בגרמי שמיים: כוכבים, כוכבי לכת, אסטרואידים, הירח ועוד. מקורות אור טבעיים בשמי הלילה הם הירח, הכוכבים וזוהר השמיים, שאורם משתנה בהתאם לזמן ולמיקום. באזור הקטבים נראה גם זוהר הקוטב. העניין בשמי הלילה קיים עוד מהעת העתיקה, שבה מראה שמי הלילה שימש חקלאים לקביעת מועד הזריעה. תרבויות רבות ראו קבוצות כוכבים בשמי הלילה, ואלה שימשו בסיס לסיפורי עם ומיתולוגיות. העיסוק המדעי בעצמים הנראים בשמי הלילה נמצא במרכזה של אסטרונומיה תצפיתית (אנ'). גם העיסוק באסטרולוגיה מתבסס על מיקומם של גרמי השמיים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לפי המיתולוגיה היוונית השמיים נוצרו מאורנוס: לאחר שקרונוס בנו פצע אותו ברח אורנוס למעלה ויצר את השמיים. בהמשך, לאחר שבניו האלים של קרונוס מרדו בו ובשאר הטיטאנים וניצחו אותם. זאוס העניש את מצביא הטיטאנים אטלס בנשיאת השמיים. נוּת בדת המצרית, אלת השמיים, קמרון השמיים, מתוארת לעיתים קרובות כאישה מקושתת מעל אל האדמה גב. רוב התרבויות של אזורים שבהם יש גשם מייצגות את השמיים כגבריים, הגשם מפרה את אמא אדמה. אך בתרבות המצרית כל המים המועילים נמצאים על כדור הארץ (מנהר הנילוס). הדת המצרית היא ייחודית במגדרים של אלוהויות האדמה והשמיים שלה. בתור אלת השמיים, נוּת בלע את השמש בערב וילד אותה שוב בבוקר. רקיע – בסיפור בריאת העולם. שקיעה זריחה ענן דוד זכאי, "השמיים", מערכות־ים ט"ו, יוני 1953, עמ' 45–47 בלדד השוחי, בלדד מסביר: למה השמיים כחולים?, באתר ערוץ עשר מפות שמיים לכל מקום בעולם, באתר המועדון האסטרונומי הערך "מפת שמיים מסתובבת לבנייה עצמית", באתר אסטרופדיה הערך "קורדינאטות שמימיות", באתר אסטרופדיה למה השמיים כחולים? באתר סוכנות החלל הישראלית מאיר ברק, מדוע בשקיעה ובזריחה השמיים משנים גוון? אלומה ואלון, במדור "שאל את המומחה" באתר של מכון דוידסון לחינוך מדעי, 2 בספטמבר 2009 ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
11 (מספר)

11 (במילים בלשון זכר: אחד-עשר; בלשון נקבה: אחת-עשרה) הוא המספר הטבעי הבא אחרי 10 והבא לפני 12. לצד הגייתו כ-אחד-עשר נקרא 11 בעברית מקראית עַשְׁתֵּי עָשָׂר ואף מופיע מספר פעמים בתנ"ך ובמשל הפועלים בכרם מתוך תרגום הברית החדשה של פרנץ דליטש. כיום הביטוי אינו בשימוש בכלל. 11 הוא המספר הראשוני החמישי בגודלו, והראשון שסכום הספרות שלו יוצר מספר ראשוני אחר (2=1+1, ו-2 הוא מספר ראשוני). 11 הוא גם מספר ראשוני ז'רמן הרביעי. בבסיסי הספירה השלישי והעשירי הוא גם מספר שכל ספרותיו זהות. מכאן, ש-11 הוא גם ראשוני סיבובי. 11 הוא המספר הדו ספרתי הפלינדרומי הראשון. מבחן התחלקות: מספר שלם מתחלק ב-11 אם ורק אם הפרש סכום הספרות במקומות הזוגיים לסכום הספרות במקומות האי זוגיים מתחלק ב-11, לדוגמה: 47,201 מתחלק ב-11 שכן 4+2+1=7+0, או, באופן שקול, כאשר מחסרים ומחברים לסירוגין את ספרותיו, מתקבל מספר שמתחלק ב-11. למשל, 908,061 מתחלק ב-11 שכן 9-0+8-0+6-1=22, ו-22 מתחלק ב-11. 11 הוא המספר האטומי של נתרן. קודים רבים שבנויים מ-10 הספרות הרגילות, נבנים במקור כקודים ליניאריים בעלי 11 ספרות. כדי להחזיר אותם לבעלי 10 ספרות בלבד, בוחרים מתוך הקוד רק את המילים שבהן לא מופיעה הספרה ה-11. לפי תורת M, ישנם אחד עשר ממדים בעולמנו. 11 הוא מספר הרובים במטחי הכבוד של הצבא האמריקני. 11 הוא מספר השחקנים במשחק כדורגל מאותה קבוצה. 11 הוא מספרם של הכוכבים שראה יוסף בחלומו (ולהם מוקדש המספר 11 בשיר "אחד מי יודע"). במשחק טניס שולחן מספר הנקודות שצריך לנצח בשביל לזכות במשחקון הוא 11. אילבן (11) הוא שם של דמות בדיונית בסדרת המקור של נטפליקס דברים מוזרים, המגולמת על ידי מילי בובי בראון. מדיה וקבצים בנושא 11 בוויקישיתוף מערכת וואלה! NEWS‏, 11.11.11: היצירות התרבותיות הגדולות - אושן 11, 11א' של ברי סחרוף ועוד, באתר וואלה, 11 בנובמבר 2011 11, באתר MathWorld (באנגלית) ראו ערך בעשתי עשר
פובדה פרילפ

FK פודבה הוא מועדון כדורגל מקדוני שהוקם בשנת 1941 ושיחק מספר שנים בסבב הליגות של יוגוסלביה עת שמקדוניה הייתה חלק מיוגוסלביה. המועדון ממוקם בעיר פרילפ במקדוניה. הקבוצה הוקמה תחילה בשם "גוצה דלצב" ובשנת 1950 שינתה את שמה ל"פודבה" כפי שהוא כיום. שם האצטדיון נשאר על שם השם הקדום של הקבוצה. הליגה המקדונית הרפובליקאית שבה זכתה הקבוצה ב - 7 אליפויות הייתה הליגה השלישית במערכת הליגות של יוגוסלביה ולאחר הזכייה באליפות הקבוצה עלתה לליגה השנייה של יוגוסלביה. אליפות ליגת העל המקדונית (1): 2004, 2007 הגביע המקדוני (1): 2002 אליפות הליגה המקדונית הרפובליקאית (ליגה אזורית כחלק מיוגוסלביה) (7): 1953, 1959, 1962, 1963, 1979, 1981, 1986 הקבוצה הופיעה לראשונה באירופה במוקדמות גביע אופ"א בעונת 1997/98, אז פגשה הקבוצה בקבוצת אודרה וודז'יסלאב מפולין והפסידה לה בסיכום המשחקים והודחה מהמפעל. הקבוצה הופיעה בגביע האינטרטוטו בעונת 1999, כאשר בסיבוב הראשון הקבוצה פגשה בקבוצת א.ס. טרנצ'ין מסלובקיה ולאחר שוויון נקודות ניצחה פודבה בבעיטות פנדל ועברה לסיבוב הבא. בסיבוב השני פגשה הקבוצה את קבוצת פרוג'ה מאיטליה והפסידה לה בסיכום המשחקים. הקבוצה חזרה לגביע אופ"א בעונת 2000/01, אז פגשה בסיבוב המוקדם את קבוצת אוניברסיטת קראיובה מרומניה ועברה אותה בסיכום השני המשחקים. בסיבוב הראשון כבר חיכתה לקבוצה קבוצת הפאר האיטלקית פארמה והקבוצה הפסידה לה בשני המשחקים והודחה מהמפעל. הקבוצה חזרה לגביע האינטרטוטו בעונת 2001, אז פגשה בסיבוב הראשון בקבוצת NK זאגרב מקרואטיה וגברה עליה בסיכום המשחקים. בסיבוב השני פגשה הקבוצה בקבוצת ריזספור מטורקיה ועברה אף אותה. בסיבוב השלישי פגשה הקבוצה את קבוצת צ'מל בלשאני מצ'כיה והפסידה לה בסיכום המשחקים והודחה מהמפעל. בעונת 2002/03 הקבוצה חזרה למוקדמות גביע אופ"א, שם היא פגשה בקבוצת מיידטלנד מדנמרק והפסידה לה בסיכום המשחקים. הקבוצה שבה לגביע האינטרטוטו בעונת 2003, אז פגשה בסיבוב הראשון בקבוצת ספרטק טרנבה מסלובקיה וגברה עליה עם שני ניצחונות ועלתה לסיבוב השני. בסיבוב השני פגשה הקבוצה את קבוצת SV פאסצ'ינג מאוסטריה והפסידה לה בסיכום המשחקים. בעונת 2004/05 הקבוצה שיחקה לראשונה בתולדותיה במוקדמות ליגת האלופות כאשר בסיבוב המוקדם הראשון הקבוצה הפסידה לקבוצת פיוניק ירוואן מארמניה והודחה מהמפעל. הקבוצה שיחקה בגביע האינטרטוטו בעונת 2005 כאשר היא פוגשת בשלב הראשון בקבוצת סמדרבו מסרביה וגברה עליה בשני המשחקים ועלתה לשלב השני. בשלב השני כבר פגשה הקבוצה בקבוצת הפאר הגרמנית המבורג והפסידה לה פעמיים בתוצאה 4-1 והודחה מהמפעל. הקבוצה חזרה לגביע האינטרטוטו בעונת 2006, כאשר היא פוגשת בסיבוב הראשון בקבוצת פארול קונסטנצה מרומניה והפסידה לה בסיכום המשחקים והודחה מהמפעל. בעונת 2007/08 שיחקה הקבוצה במוקדמות ליגת האלופות אך הפסידה לקבוצת האסטונית לבדיה טאלין. בשנת 2009 אופ"א השעתה את הקבוצה מהשתתפות בכל מפעל אירופאי ל 8 השנים הבאות (עד עונת 2017-2018) בגלל משחק שאותו היטתה הקבוצה, במסגרת מוקדמות ליגת האלופות. מחקירת אופ"א התברר שבשנת 2004 הקבוצה היטתה את תוצאת המשחק שלה ,והפסידה בביתה לקבוצה פיוניק ירוואן מארמניה. בעקבות כך הושעו נשיא הקבוצה, אלכסנדר זאברצנאץ והקפטן שלה, ניקולוס זדראבסקי לכל החיים.
איוואן השישי, קיסר רוסיה

איוואן השישי אנטונוביץ' (ברוסית: Иван VI, ‏1740–1764), היה קיסר האימפריה הרוסית בשנים 1740–1741. איוואן אנטונוביץ היה נינו של הצאר איוואן החמישי, הוא נולד בסנקט פטרבורג לאנטון אולריך, דוכס בראונשווייג ולאנה לאופולדובנה, אחיינית של הקיסרית השולטת אנה. הקיסרית אנה הייתה חשוכת ילדים, לכן מינתה את בן אחייניתה איוואן ליורש העצר. הקיסרית אנה מתה כאשר היה איוואן בן חודשיים בלבד. בשל היותו תינוק מונה מאהבה של הקיסרית, הדוכס ארנסט בירון לעוצר. מינוי זה בוצע לפי צוואתה של הקיסרית אנה. אך כעבור שבועיים הודח בירון על ידי הקצינים בראשותם של פילדמרשל כריסטופור מיניך ואמו של איוואן השישי מונתה להיות העוצרת. בנובמבר 1741 הודחו איוואן השישי ואמו מהשלטון על ידי יליזבטה, בתו של הצאר פיוטר הגדול. בשנת 1742 במהלך סודי כל המשפחה הועברה לפרברי ריגה. בהמשך היא הועברה לכפר חולמוגורי שבצפון רוסיה (במחוז ארכנגלסק של היום). בשנת 1746 נפטרה אמו. הוא עצמו הוחזק בנפרד משאר המשפחה. בשנת 1756 איוואן הועבר למבצר שליסלבורג שליד סנקט פטרבורג. לפי הוראות הקיסרית יליזבטה הוא הוחזק בבידוד מוחלט, הסוהרים שהיו בקשר עמו אולצו לחבוש מסכה על הפנים בעת כניסתם לתאו. המסמכים מראים שהיה ידוע לו על שייכות למשפחת הצאר והוא רצה להתנזר. גם לאחר מות הקיסרית יליזבטה, בתקופת שלטונם של יורשיה פיוטר השלישי ויקטרינה הגדולה הוחזק איוואן בתנאי בידוד אלו. בשנת 1764, ואסילי מירוביץ', אחד מקציני המשמר של המבצר, המריד את החיילים במבצר, בניסיונו לשחרר את איוואן השישי. המורדים תפסו את מפקד המבצר ואילצו אותו למסור לידיהם את מפתחות תאו של איוון השישי. מה שלא ידעו הקושרים, הייתה העובדה כי לאיוואן הוצמדו שני שומרים אישיים, אשר לא היו כפופים למפקד המבצר. לשומרים אלו ניתנה הוראה מפורשת להרוג את הקיסר המודח בכל מקרה של ניסיון לשחררו. כאשר המורדים פרצו לתאו של איוואן השישי השומרים הרגו אותו מיד. מדיה וקבצים בנושא איוואן השישי, קיסר רוסיה בוויקישיתוף יגאל ליברנט, הצאר האומלל ביותר בתולדות רוסיה, באתר הארץ, 23 באוגוסט 2017 איוואן השישי, קיסר רוסיה, באתר "Find a Grave" (באנגלית) איוואן השישי, קיסר רוסיה, באתר אנציקלופדיה בריטניקה (באנגלית) ערך זה הוא קצרמר בנושא אישים ובנושא האימפריה הרוסית. אתם מוזמנים לתרום לוויקיפדיה ולהרחיב אותו.
דרך האוקיינוס הגדולה

"דרך האוקיינוס הגדולה" (באנגלית: Great Ocean Road) (ידועה כאוטוסטרדת חוף הגלישה בין ג'ילונג לטורקי) הפרוסה לאורך החוף הדרום מזרחי של אוסטרליה בין הערים ג'ילונג וווארנאמבול היא מצבת הזיכרון המלחמתית הגדולה ביותר בעולם. הדרך נבנתה בין מלחמת העולם הראשונה למלחמת העולם השנייה על ידי חיילים לשעבר ככבוד לחבריהם שנפלו. בניית הכביש נמשכה 16 שנה והיא נעשתה ידנית תוך שימוש במעדרים, כפות ודינמיט. השער הראשי, קשת, נבנה מחדש מספר פעמים. הקשת הראשונה נהרסה ונבנתה כאשר הדרך הורחבה, הקשת השנייה נבנתה לאחר התנגשות של משאית בה והקשת השלישית נהרסה במהלך שריפות יום הצום הראשון. השער אינו ממוקם בדיוק בתחילת הדרך. בדרך של הצמדות לחוף, הדרך מציעה נוף עוצר נשימה של מייצר בס והאוקיינוס הדרומי. האזור ליד פורט קמפבל מכסה כמה מקווי החוף היפים ביותר בעולם. מגבלת המהירות בדרך נעה בין 80 קמ"ש (50 מייל לשעה) ל-100 קמ"ש (62 מייל לשעה), אך העיקולים החדים אינם מאפשרים להגיע למהירויות אלו ברוב המקומות. הדרך בעלת שני נתיבים (נתיב לכל כיוון). רכבים חייבים לנוע בצד שמאל של הדרך. ישנן מצלמות בקרת מהירות לאורך הדרך. דרך האוקיינוס הגדולה "שנים עשר השליחים" מבנה סלעי הידוע כ-"הצוק", באמצע הדרך בין פורטלנד ונלסון המערה סלע הפיל הנחיר קשת לונדון מדיה וקבצים בנושא דרך האוקיינוס הגדולה בוויקישיתוף אתר האינטרנט הרשמי של דרך האוקיינוס הגדולה יוסי טסטסה, טבע הדברים, דרך האוקיינוס העצום: 250 ק"מ של חופים ונופים, באתר ynet, 22 בנובמבר 2009 יוסי טסטסה, טבע הדברים, 12 השליחים: החוף המפורסם ביותר באוסטרליה, באתר ynet, 23 בנובמבר 2009
תקומה

תקומה הוא מושב דתי במערב הנגב הצפוני, מצפון־מערב לנתיבות, המשתייך לארגון יישובי הפועל המזרחי. המושב שוכן בתחומי המועצה האזורית שדות נגב בסמוך לחוות יזרעם. היישוב הוקם בלילה שבין 5 ל־6 באוקטובר 1946 במסגרת מבצע הקמת 11 הנקודות. הוא הוקם כקיבוץ ומיקומו היה במרחק כמה קילומטרים ממיקומו הנוכחי, בשדות חוות יזרעם, מול קיבוץ בארי. בתחילה נקרא היישוב סומרה אך כבר לאחר מספר ימים ניתן לו השם הזמני, שהיה לקבוע, "תקומה". מתיישביו הראשונים היו עולים ניצולי השואה ממזרח אירופה יוצאי הפלוגה הדתית בבת גלים. בתאריך 30 במאי 1949, לאחר מספר היתקלויות עם הערבים באזור, עברו תושבי תקומה אל אזור אדמות הכפר הערבי אל-מוחרקה, שתושביו גורשו על ידי כוחות של חטיבת הנגב. במקום שננטש על ידי גרעין ארגון תקומה נשאר רק בית הביטחון של סומרה. הוא העדות היחידה שנשארה במקום מההתיישבות הראשונית של גרעין תקומה. במהלכן של שנות ה-50 של המאה ה-20 הגיעו ליישוב עולים ממזרח אירופה ומתוניסיה. שמו של היישוב נבחר על ידי מקימיו שהיו ניצולי שואה על מנת לסמל את תקומת עם ישראל במולדתו. רב המושב הוא הרב שמואל נחושתן. בעבר כיהן הרב שמחה שטטנר כרב המושב. במתקפת הפתע ב-7 באוקטובר 2023 הגיעו מחבלים למושב, אך לא נכנסו מאחר שהשערים היו סגורים. המושב התפנה למושב מגדל ששוכן ליד הכנרת וקבוצה קטנה יותר התפנתה למודיעין-מכבים-רעות. בית הכנסת רחוב במושב גן ילדים ממוגן מפני קסאמים בית הביטחון בסומרה מדיה וקבצים בנושא תקומה בוויקישיתוף אתר האינטרנט הרשמי של תקומה סיפור מקומי - מושב תקומה על ציר הזמן, עבר והווה תקומה, במרכז המידע לנגב ולגליל של תנועת אור תקומה(הקישור אינו פעיל) באתר המועצה האזורית שדות נגב הקמת 11 יישובים חדשים בנגב: בניה, קדמה, גלאון, שובל, משמר הנגב, תקומה, בארי, כפר דרום, נבטים וחצרים. יומני כרמל 1946 (התחלה 2:20) אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 Gazit, התישבות חסרת-מנוח | אבני גזית שמות עברים ליישובים החדשים בנגב וביהודה, דבר, 9 באוקטובר 1946 שש עליות על הקרקע בימים האחרונים, דבר, 7 ביוני 1949
P2P

האם התכוונתם ל... עמית לעמית – רשת תקשורת בה כל אחד מהקצוות מתפקד הן כלקוח והן כשרת הלוואות עמית לעמית – תחום פיננסי המאפשר לאנשים ולעסקים קטנים לקבל הלוואות הממומנות על ידי אנשים וחברות אחרות, דרך פלטפורמה המשמשת כזירת מפגש בין הלווים למלווים
שדה אליהו

שְׂדֵה אֵלִיָּהוּ הוא קיבוץ בעמק בית שאן המשתייך לקיבוץ הדתי. שייך למועצה אזורית עמק המעיינות. הקיבוץ הוקם בשיטת "חומה ומגדל" ב-7 במאי 1939 על ידי עולים מגרמניה, ונקרא על שמו של הרב אליהו גוטמכר שהיה מראשוני הציונות הדתית. בתחילה שכן במבנה חווה טמפלרית ("בית קיבלר") וב-1942 עבר למקומו הנוכחי. תוכנית המתאר הקבועה של הקיבוץ נערכה על ידי האדריכל והאמן מאיר בן אורי, שהתגורר במשך כמה שנים בקיבוץ. לכל אורך שנות קיומו נקלטו בקיבוץ עולים רבים, ובקיבוץ פועל אולפן בו לומדים העולים לדבר ולכתוב בעברית. בשנת 2018 נדחתה הצעת החלטה על הפרטת המזון בקיבוץ, בגלל שהתמיכה של 60% לא הגיעהלסף הנדרש של שני שלישים. התושבים עוסקים בענפי חקלאות שונים, בהם מטעים, גידולי שדה אורגניים, רפת, מדגרה, לול. כמו כן עוסקים בהדברה ביולוגית, ובמפעל לייבוש תבלינים. עם השנים צומצמו ענפי החקלאות והורחבו ענפי התעשייה וההדברה הביולוגית משיקולי רווחיות. בתחומי היישוב נמצא בית ספר "שק"ד" (שיתופי, קיבוצי, דתי)- בי"ס דתי אזורי, המשרת את יישובי הסביבה. ב-2005 הקיבוץ הקים בית מדרש לבוגרי צבא המשלב לימודי יהדות עם עבודה חקלאית. במרכז הקיבוץ נמצאת חורשה של עצי פיקוס בנגלי שניטעה ב-1943 על ידי ראשוני הקיבוץ כדי לשמש מקום מוצל וקריר לחברי הקיבוץ. מתכנן הנוי היה אדריכל הגנים יצחק קוטנר, אשר הביא את ייחורי העצים מהפיקוס הגדול במקווה ישראל. הקיבוץ סמוך לשלושה קיבוצים דתיים אחרים בעמק בית שאן: טירת צבי, עין הנצי"ב ושלוחות. מריו לוי, מייסד הארגון לחקלאות אורגנית בישראל מלכה האס, מחנכת וחוקרת התפתחות הילד פרופ' אליעזר גולדמן ההוגה וחבר הכנסת לשעבר משה אונא מדיה וקבצים בנושא שדה אליהו בוויקישיתוף אתר האינטרנט הרשמי של שדה אליהו סיפור של שדה אליה מיום הקמתו עד היום, על גבי ציר זמן שיתופי אתר בית המדרש לבוגרי צבא שדה אליהו במרכז המידע להתיישבות בגליל שדה אליהו באתר הרשות לפיתוח הגליל קובי בן-שמחון, ביקור בשדה אליהו, הקיבוץ האורגני הראשון בישראל, באתר הארץ, 11 בדצמבר 2009 דיאנה בחור ניר, יותר גדולים מהביטלס, באתר כלכליסט, 2 ביולי 2015 שדה אליהו (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 קרני עם-עד, הקיבוצים הדתיים המבוססים כלכלית אמרו לא לשינוי באורח החיים, mynet, 11 בדצמבר 2018 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
שמיים (פירושונים)

האם התכוונתם ל... שמיים – האזור שמעל פני האדמה רקיע – השמיים כפי שהם מוצגים בסיפור בריאת העולם שמיים (עמים) – שם מייצג לקבוצת עמים אשר לפי התנ"ך מוצאם משם בן נח לימודים שמיים שמיים (מחזה) – מחזה מאת גלעד עברון שמיים (להקה) – להקה בה היו חברים חיים קריו, אהרל’ה קמינסקי, אלונה טוראל, אוהד אינגר, דני ליטני שמיים (סרט) – סרט מלחמה רוסי אודות המעורבות הרוסית במלחמת האזרחים בסוריה ראו גם שם (פירושונים)
תכליל

האם התכוונתם ל... תכליל – פרטיטורה תכליל (מינרלוגיה) – אי-סדירות נראית - חומר או מבנה המצוי בתוך חומר טבעי, בגביש של מינרל או בסלע ואינו מרכיב יסודי שלו
מקל רו

מקל רו (באנגלית: Muckle Roe) הוא אי באיי שטלנד שבסקוטלנד. האי, מקושר לאי מיינלנד הנמצא ממזרח לו בגשר העובר מעל מצר רו. מקל בסקוטית פירושו "גדול" או "עצום". באי מקל רו מתגוררים כ-130 תושבים (2011). רוב תושבי האי עוסקים בחקלאות (Crofting (אנ')) וחיים בדרום מזרח האי. ב-1905 נבנה גשר בין מקל רו לבין האי מיינלנד בעלות של 1,020 פאונד. הגשר נבנה מברזל ובטון והשלמת בנייתו באה לצד היפוך בירידה באוכלוסייה שנראתה בסוף המאה ה-19 ובתחילת המאה ה-20. גשר חלופי נבנה ב-1999. מקל רו היה חלק מהקהילות האזוריות במועצה האזורית דלטינג (אנ') עד לביטול הקהילות האזרחיות בסקוטלנד על ידי השלטון המקומי הסקוטי. הנקודה הגבוהה באי היא מיד וורד (South Ward), שגובהה 172 מטרים מעל פני הים. קוטרו של האי כ-4.8 ק"מ ושטחו כ-17 קמ"ר. הסלע המצוי באי הוא גרניט אדומה, מה שהעניק לאי את שמו - שילוב של סקוטית ונורדית עתיקה שמשעותו היא "אי אדום גדול". ישנן חוות ("קרופטים") רבות במזרח ובדרום מזרח האי. שאר האי משובץ לוכים וביצות. האי הוא שריד של הר געש שהתקיים לפני 350 מיליון שנים. מדיה וקבצים בנושא מקל רו בוויקישיתוף תיאור האי האי באתר Shetlopedia.com
טרונדרה

טרונדרה (באנגלית: Trondra) הוא אי באיי שטלנד שבסקוטלנד. שטחו כ-3 קמ"ר ומתגוררים בו כ-135 תושבים (2013). האי מקושר בגשרים לחצי האי הדרומי של האי מיינלנד ולאי בורה. תושבי האי מתגוררים בארבעה כפרים: בורלנד (Burland), קרופט טרייל (Croft Trail), קולדהיים (Cauldhame), קאטס (Cutts) וגלנדייל (Glendale). מדיה וקבצים בנושא טרונדרה בוויקישיתוף האי טרונדרה באתר Shetlopedia.com
כנס החלל הבינלאומי על שם אילן רמון

כנס החלל הבינלאומי על שם אילן רמון הוא כנס חלל בינלאומי המתקיים מדי שנה בסמוך ליום השנה לאסון מעבורת החלל קולומביה. הכנס אורגן על ידי מכון פישר למחקר אסטרטגי אוויר וחלל, ובשיתוף סוכנות החלל הישראלית ומשרד המדע והטכנולוגיה. החל משנת 2017 עבר הכנס לאחריות של סוכנות החלל הישראלית. זהו כנס בינלאומי, בין שאר אורחיו גם אסטרונאוטים בשירות פעיל. הכנס מהווה במה למפגש בין תלמידים ובני נוער, בכירי הממסד התעשייתי והאקדמי של ישראל, גורמי צבא וביטחון. בכירי מערכת הביטחון של מדינת ישראל משתמשים בכנס על מנת לתת ביטוי פומבי למדיניות החלל של מדינת ישראל. כך למשל, לראשונה מאז קום המדינה, התבטא שר ביטחון בתחום מדיניות החלל הישראלית - הביטחונית והאזרחית גם יחד. הכנס מהווה מוקד עניין לקהילת החלל האמריקנית, ונציגים של נאס"א, ופיקוד החלל של חיל האוויר האמריקאי מיוצגים בו על ידי גורמים מדרג גבוה. בנוסף לערכו כמציג את מדיניות החלל הישראלית הכנס מהווה כר לשיתוף פעולה בין סוכנות החלל הישראלית וסוכנויות חלל מבקרות, ביניהן סוכנות החלל האירופית. מדיה וקבצים בנושא כנס החלל הבינלאומי על שם אילן רמון בוויקישיתוף האתר הרשמי של כנס אילן רמון 2020, שיתקיים ב-28 בינואר 2020. (הקישור אינו פעיל) מידע אודות כנס החלל הבינלאומי ה-15 ע״ש אילן רמון 2020, באתר סוכנות החלל הישראלית מידע אודות הכנס השנתי השלישי, שהתקיים ב-30 בינואר 2008, מאתר מכון פישר למחקר אסטרטגי אוויר וחלל מידע אודות הכנס השנתי הרביעי, שהתקיים ב-28 בינואר 2009, מאתר מכון פישר למחקר אסטרטגי אוויר וחלל מידע אודות הכנס השנתי החמישי, שהתקיים ב-27 בינואר 2010, מאתר מכון פישר למחקר אסטרטגי אוויר וחלל מידע אודות הכנס השנתי השישי, שהתקיים ב-30 בינואר 2011, מאתר מכון פישר למחקר אסטרטגי אוויר וחלל מידע אודות הכנס השנתי השביעי, שהתקיים ב-29 בינואר 2012, מאתר מכון פישר למחקר אסטרטגי אוויר וחלל
ועידת ז'נבה

האם התכוונתם ל... ועידת ז'נבה (1927) – ועידה שנערכה בז'נבה ב-1927 במטרה לצמצם את ההתחמשות הימית ועידת ז'נבה (1932) – ועידה שנערכה בז'נבה ב-1932 במטרה לצמצם את ההתחמשות באופן כללי ועידת ז'נבה (1933) – ועידה שנערכה בז'נבה ב-1933 ועידת ז'נבה (1954) – ועידה שנערכה בז'נבה ב-1954, במטרה לשים קץ למלחמת הודו-סין הראשונה ועידת ז'נבה (1955) – ועידה שנערכה בז'נבה ב-1955, במטרה לדון בביטחון באירופה, איחוד גרמניה, פירוק הנשק וחילופי מידע תרבותיים ועידת ז'נבה (1973) – ועידה שנערכה בז'נבה ב-1973, במטרה לגבש הסדרי הפרדת כוחות בעקבות מלחמת יום הכיפורים